# אליק רון

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אלכסנדר (אליק) רון, קצין בכיר במשטרת ישראל, התפרסם עקב תפקודו באירועי אוקטובר 2000.

יליד מושב תל עדשים. בשירותו הצבאי היה מפקדה של יחידת שלדג, יחידת העילית של חיל האוויר הישראלי.

בשנים 1988 - 1992 היה מפקד הימ"מ, יחידת העילית של משטרת ישראל ללוחמה בטרור.

בשנת 2006 התמודד על ראשות מועצה אזורית עמק יזרעאל אך כשל.

## [עריכה] אירועי אוקטובר 2000

ניצב אלכסנדר (אליק) רון היה מפקד המחוז הצפוני של המשטרה בעת אירועי אוקטובר 2000. הוא הואשם על ידי ועדת אור ב:

1. התדרדרות היחסים בינו לבין המגזר הערבי במחוז, עד כדי נתק שהחמיר את האירועים. ההתדרדרות באה במיוחד בעקבות דבריו בעקבות האירועים האלימים במגזר הערבי. בסעיף זה נמצא אשם על ידי הוועדה.
2. הימנעות מהכנת תוכנית מגירה לאירועים מהסוג של אירועי אוקטובר. בסעיף זה הוכחה אשמתו.
3. אי יישום לקחי האירועים באום אל פאחם (אותם סעיפים כמו יהודה וילק). בסעיף זה נמצא אחראי.
4. אי הכנה של המחוז הצפוני לקראת ה-1 באוקטובר, אמנם אליק רון הצליח למנוע העברת כוחות למחוז ירושלים אולם לא ביצע פעולות מעבר לכך. בסעיף זה נמצא אחראי על ידי הוועדה.
5. אי קיום שליטה מספקת על הכוחות בשטח ועל האירועים, בעיה שהחמירה עקב אי הפעלת חפ"ק. בעניין זה נמצא אשם.
6. אי תגובה מספקת להרוגים בימים הראשונים של האירועים, כולל אי בירור של נסיבות מותם. עפ"י הוועדה אשמה זו הוכחה.
7. אי הזרמת כוחות מספיקים לגזרת משגב ב-2 באוקטובר. בעניין זה זוכה על ידי הוועדה.
8. מתן הוראה לירי צלפים מיותר (הן באום אל פאחם והן בנצרת) וכן בביצוע פעולות נוספות שהחמירו את האפקט של פעולה זו. פרט להגדרה הטכנית של גודל הכדורים, נמצא אשם על ידי הוועדה.
9. אי דיווח על ירי הצלפים למפקדו ולדרג המדיני. בעניין זה זוכה על ידי הוועדה.
10. שימוש באמצעים חריפים ובעיקר כדורי גומי למרות שניתן היה להשתמש באמצעים חריפים פחות. וכן לא פיקח מספיק על הפעלתם. בעניין זה נמצא אשם על ידי הוועדה.
11. אי ביצוע תחקירים במחוזו ואי תיעוד של האירועים על ידי השוטרים. בעניין זה נמצא אחראי.

מסקנתה של הוועדה הייתה כי אליק רון נכשל בתפקידו ואי לכך המליצה על כך שלא ימלא יותר תפקידים בתחום ביטחון הפנים.

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99%D7%A7_%D7%A8%D7%95%D7%9F.html

קטגוריה: שוטרים ובלשים ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש